For første gang nogensinde bliver Super Mario bragt til live i den fysiske LEGO verden!
LEGO Super Mario er en produktlinje, der giver børn mulighed for at opleve Super Marios sjove verden på en helt ny måde i den fysiske verden. Oplevelsen omfatter en interaktiv LEGO Mario figur, som indsamler mønter på virkelige spilbaner, der bygges af LEGO klodser.
Det handler om at bygge og ombygge – om at skabe unikke baner og se, hvor mange mønter du kan indsamle på 60 sekunder.
For at låse op for LEGO Super Mario universet skal fans bruge en af LEGO Super Mario startbanerne, da de er de eneste sæt, som indeholder en interaktiv figur, startrøret og målpælen – som alle er nødvendige for at spille.
Selvom LEGO Super Mario lege- og spiloplevelsen er baseret på et traditionelt LEGO klodsprodukt, er den unik, fordi børn først bygger Super Mario-verdenen, som de vil, og derefter kan deres interaktive LEGO Super Mario figurer interagere på sjove måder i den verden, de har skabt!
LEGO Super Mario produkter indeholder modulopbyggede modeller, så fans selv kan skabe præcis den bane, de gerne vil se deres interaktive figurer komme til live på. Det kan de gøre ved hjælp af en af LEGO Super Mario startbanerne eller ved at tilføje udvidelsessæt, der hver især låser op for endnu flere spændende udfordringer og figurer.
Den interaktive leg med LEGO Super Mario figurerne er det mest unikke kendetegn ved LEGO Super Mario produktlinjen.
Ud over LEGO Super Mario startbanerne består dette legetema også af udvidelsessæt, powerpakker, der giver de interaktive figurer mulighed for at skifte dragt og evner, samt fjendefigurer, der fås i lykkeposer.